גשר קארל

גשר קארל ממבט על
פסל ישו וסביבו הכיתוב "קדוש, קדוש, קדוש, יהוה צבאות" המוצב על גשר קארל.
גשר קארל (בצ'כית: Karlův most) הוא גשר היסטורי מפורסם החוצה את נהר הוולטאבה בפראג, בירת צ'כיה. שליט האימפריה הרומית הקדושה, קארל הרביעי, בנה את הגשר ומכאן שמו.

==מידות הגשר==
אורכו של הגשר 515 מטרים בין שני מגדליו ורוחבו 9 מטרים וחצי - רוחב המספיק למעבר של 4 כרכרות רתומות לסוסים. נהר הוולטאבה הוא נהר רדוד יחסית, ועל כן הגשר אינו גבוה.

==היסטוריה==
בתחילת המאה ה-12 החלה העיר פראג לגדול ובמהרה היה צורך בבניית גשר שיחבר בין חלקה העתיק של העיר לחלק החדש יותר. בתחילה היה זה גשר צר וצנוע בשם גשר יהודית שנבנה ב-1170 ונקרא על שמה של יהודית, אשת המלך ולאדיסלאב הראשון. בשנת 1342 עלה נהר הוולטאבה על גדותיו והציף את הגשר הישן.
אסטרולוגים ונומרולוגים מלכותיים הציעו את ה-9 ביולי 1357 בשעה 5:31 בבוקר כזמן המתאים להנחת אבן היסוד, וכך היה. הפלינדרום 135797531 מונצח במגדל הגשר העתיק.
המלך קארל הרביעי הניח את אבן הפינה בעצמו, ואז החלו עבודות הבנייה. מי שניהל את עבודות הבנייה היה האדריכל הצ'כי פטר פארלר. בניית הגשר הסתיימה בתחילת המאה ה-15.

עד המאה ה-19, היה הגשר אמצעי המעבר היחיד שחיבר בין שתי גדותיו של הנהר, מהעיר העתיקה ל"רובע הקטן" (Malá strana). האגרה ששולמה על המעבר בגשר הייתה ממקורות ההכנסה החשובים של עיריית פראג.

==גשר קארל כיום==
כיום מהווה גשר קארל מוקד משיכה לכ-18 מיליון התיירים הפוקדים את העיר פראג מדי שנה. הגשר סגור לכלי רכב. לאורך הגשר נמצאים 30 העתקים של פסלי שליטים וקדושים נוצריים (הפסלים המקוריים נמצאים במוזיאון הלאומי של פראג).

אחד הפסלים הבולטים הוא של זה של ישו הצלוב, ועל הפסל כתובת בעברית באותיות זהב: "קדוש קדוש קדוש יהוה צבאות" (). כיתוב זה נוסף בשנת 1696 כעונש ליהודי מפראג, שהורשע בביזוי צלב, כיוון שלא הסיר את כובעו בעוברו לפניו, או כעונש על הקהילה היהודית שאחד מבניה רקק לצד הפסל. היהודי הרוקק, על פי האגדה, הומת בעינויים. בחודש ינואר 2007 הושחת הפסל והמילים העבריות נעקרו ולאחר מכן הוא שוקם.

אמנים רבים - בעיקר ציירים ומוזיקאים - מגיעים מדי יום לגשר, וכן רוכלים המגיעים למכור את מרכולתם.

הגשר הוא נקודת תצפית מרהיבה על העיר ביום ובלילה, וניתן לראות אבני דרך רבות: מצודת פראג, קתדרלת ויטוס הקדוש, גבעת פטז'ין, מגדל רוזלדנה, שהוא העתק של מגדל אייפל הפאריזאי ועוד.

==גלריה==
<gallery>
קובץ:Statues of Saints Norbert, Wenceslaus and Sigismund on Charles Bridge.jpg|פסלי הקדושים ואצלב הראשון דוכס בוהמיה, זיגיסמונד מבורגונדי, ונורברט
קובץ:Sculpture of St. Ivo on Charles Bridge.jpg|פסל איבו מאת מתיאס בראון
קובץ:Statue of St. Anne by Matěj Václav Jäckel on Charles Bridge.jpg|אנה הקדושה
קובץ:Sculpture of Madonna, Saint Dominic and Tomas Aquinas on Charles Bridge.jpg|פסל המדונה והילד, דומיניקוס הקדוש ותומאס אקווינס
קובץ:Sculpture of Saints Cyril and Methodius on Charles Bridge.jpg|קירילוס ומתודיוס
קובץ:Sculpture of Madonna and Saint Bernard by Matěj Václav Jäckel on Charles Bridge.jpg|המדונה והילד, וברנאר מקלרבו
קובץ:Sculpture of Saint Vitus by Ferdinand Maxmilián Brokoff on Charles Bridge.jpg|ויטוס הקדוש מאת פרדיננד מקסימיליאן ברוקוף
קובץ:Ferdinand Maxmilián Brokoff- St. Francis Borgia-Charles Bridge-Prague-2.jpg|פסל פרנסיס בורגיה הדוכס הרביעי של גנדיה מאת פרדיננד מקסימיליאן ברוקוף
קובץ:Charles Bridge St Francis-Xavier.jpg|פרנסיסקו חאווייר מאת פרדיננד מקסימיליאן ברוקוף
קובץ:Sculpture of Saint Ludmila with Saint Wenceslaus by Matyáš Bernard Braun on Charles Bridge.jpg|פסל סנט לודמילה וואצלב הראשון דוכס בוהמיה מאת מתיאס בראון
קובץ:Sculptural group of St. Barbara, St. Margaret and St. Elisabeth on Charles Bridge.jpg|ברברה הקדושה, מרגרטה הבתולה, ןאלישבע, אם יוחנן המטביל
קובץ:Statue of Pietà by Emanuel Max on Charles Bridge.jpg|פייטה
קובץ:Sculpture of John of Matha, Félix de Valois and Saint Ivan on Charles Bridge by erdinand Brokoff.jpg|פסלי יוחנן מתיא, פליקס מוואלואה וסנט איוואן מאת פרדיננד מקסימיליאן ברוקוף
קובץ:Sculpture of Dream of Saint Lutgarde on Charles Bridge.jpg|חלומה של סנט לויטגרד מאת מתיאס בראון
קובץ:Statue of Saint Augustinus on Charles Bridge-Prague.jpg|אוגוסטינוס
קובץ:Statue of Saint Jude Thaddeus on Charles Bridge.jpg|תדיאוס הקדוש מאת יאן אולדריך מאייר
קובץ:Statue of Saint Philip Benizi on Charles Bridge.jpg|פיליפ בניזי
קובץ:Statue of Saint Nicholas of Tolentino on Charles Bridge.jpg|ניקולאס דה טולנטינו
קובץ:Statue of Saint Cajetan on Charles Bridge.jpg|סנט קייגטאן מאת פרדיננד מקסימיליאן ברוקוף
קובץ:Statue of Bruncvík on Charles Bridge-2.jpg|פסל האביר ברונקוויק למרגלות הגשר
קובץ:Statue St Antoine Padoue Pont Charles Prague 2.jpg|אנטוניוס מפדובה מאת יאן אולדריך מאייר
קובץ:Charles Bridge Christ&St Cosme&Damian.jpg|קוסמאס ודמיאנוס הקדושים מאת יאן אולדריך מאייר
</gallery>

==קישורים חיצוניים==

* [http://www.hakolal.co.il/195666/גשר-קארל-karluv-most דף מידע בעברית על גשר קארל]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מבנים שתכנן פטר פארלר
קארל